Watertekort in hoofstad neem toe - Disasters - Windhoek Express
Wednesday, June 26th, 2019 15:09:28
19 May 2019 | Disasters
Skaars twee weke ná die Windhoekse munisipaliteit aangekondig het daar is vooruitgang in terme van waterbesparings – hoewel gering – tree streng waterbeperkings op 1 Julie in.
Windhoek Express se susterskoerant, Republikein, het vroeër hierdie week berig dat inwoners van die hoofstad nou 15% water moet spaar, nadat die waterskaarste op 1 Mei van 'n kategorie C na kategorie D verander het. Huishoudings mag nie meer as 25m³ per maand gebruik nie.
“NamWater sal voorts net 35% van die water voorsien, terwyl die Windhoek-akwifer ingespan moet word om aan sowat 39% van die stad se watervraag te voorsien – al is dit nie volhoubaar nie,” luidens die berig.
Die hoof van die Windhoekse stads-raad, Robert Kahimise, het tydens 'n mediakonferensie 'n vooruitskouing van Windhoek se waterverskaffing tot in 2021 aangekondig, waartydens hy gesê het die munisipaliteit beoog om 26% water uit die suiwering van rioolwater te herwin.
“NamWater het aangedui dit kan tydens 2019-20 slegs sowat 163 712 m³ (35%) van Windhoek se weeklikse aanvraag na water van 539 350 m³ voorsien,” het Kahimise gesê. Onder normale omstandighede voorsien NamWater tussen 70% en 75% van Windhoek se water.
Windhoek Express het onlangs berig dat die munisipaliteit tot twee maande geneem het om 'n waterlekkasie te herstel. Vrae van die media het Kahimise genoop om te erken dat die grootste probleem die verouderde infrastruktuur is. “Dit is nie behoor-lik onderhou nie ,” lui Republikein se berig.
2 weeks ago - 09 June 2019 | Disasters
1 month - 26 May 2019 | Disasters
1 month - 13 May 2019 | Disasters
1 month - 12 May 2019 | Disasters
1 month - 28 April 2019 | Disasters
2 months ago - 07 April 2019 | Disasters
2 months ago - 31 March 2019 | Disasters